section_heading: Životopis
paragraph_text: Njegova najpoznatija drama jest Ospice koju je 1997. u GDK Gavelli postavio Krešimir Dolenčić te koja danas slovi za kultnu predstavu tog kazališta. Ista drama je nakon toga postavljena i u prestižnom Gate Theatreu u Londonu u režiji poznatog engleskog filmskog i kazališnog redatelja Rufusa Norrisa. To je bilo prvi put da je tekst nekog hrvatskog autora izveden na londonskoj pozornici. Vrlo uspješna bila je i predstava po njegovoj drami Veliki bijeli zec postavljena u ZKM-u u režiji Ivice Kunčevića.